cyanic-selkie/wikianc huggingface dataset:
Aljaksandr Jurevitsj
Aljaksandr Jurevitsj er ein kviterussisk fotballspelar som har spela for BATE Borisov i den kviterussiske fotballigaen, og for det kviterussiske landslaget. Jurevitsj har blitt seriemeister i Kviterussland éin gong med Sjakhtjor Soligorsk (2005) og to gonger med BATE Borisov (2008 og 2009).
G.T.O. av Ronny & the Daytonas
G.T.O. er debutalbumet til det amerikanske bandet Ronny & the Daytonas. Det vart gjeve ut i 1964 på Mala Records.
Bakgrunn
Gruppa drog i studio og spelte inn kring 12 songar som hovudsakleg var skriven av John «Bucky» Wilkin, som var son av den kjende countrylåtskrivaren Marijohn Wilkin. Innimellom desse songane spelte dei inn fleire songarr om surfing og bilar av artistar som Chuck Berry og Jan and Dean. Albumet og tre singlar gjekk alle inn på den amerikanske Billboard-lista.
Green River av Creedence Clearwater Revival
Green River er det tredje studioalbumet til det amerikanske rockebandet Creedence Clearwater Revival, og kom ut i august 1969 etter at det andre albumet Bayou Country hadde kome ut i januar same året, og vart etterfølgd av Willy and the Poor Boys i november same året.
Bakgrunn
I januar 1969 gav Creedence Clearwater Revival ut det andre albumet sitt, Bayou Country, og gjennombrotssingelen «Proud Mary» med «Born on the Bayou» som B-side. Singelen nådde andreplassen på Billboard Hot 100. Før innspelinga av det nye albumet i mars, gjorde Creedence ein test i det nybygde Wally Heider Studios der dei spelte inn tre instrumentale test-spor (to av desse, «Broken Spoke Shuffle» og «Glory Be», finst på CD-utgåva frå 2008).
Det tredje CCR-albumet inneheld to av dei største hittane deira, «Bad Moon Rising» og «Green River», som begge nådde andreplassen på den amerikanske singellista, i tillegg til den høgt akta «Lodi» (52. plassen) og «Commotion» (30. plassen). «Bad Moon Rising» er kjend for den lystige musikken sidestilt med ein mørk, illevarslande tekst. Han var inspirert av ein scene i filmen The Devil and Daniel Webster frå 1941 som omhandla ein orkan, og John Fogerty sa om filmen: «Det var denne apokalypsen som skulle kome. Det var ikkje før bandet lærte seg songen at eg forstod kontrasten. Her har du denne songen med alle desse orkanane som kjem rasande og legg alt i ruinar, og ein lystig melodi.» I eit intervju Fogerty gav til Rolling Stone i 2012 sa Fogerty, «ein song som «Green River» – som ein kan tru passar godt inn i Bayou-stemninga - er ikkje eigentleg om Green River, som eg kalla ho - det var eigentleg om Putah Creek ved Winters, California. Ho heitte ikkje Green River, men i hovudet mitt var ho Green River. Alle dei små anekdotane er ein del av barndomen min, ting som faktisk skjedde meg, eg berre skreiv om dei og publikum endra tid og stad.».
Den dempa songen «Lodi» nådde ikkje topp 40, men kom til å bli mykje spelt på radio og vart ein favoritt hos fansen. Han skildrar situasjonen til ein mislykka musikar som har fått ein spelejobb i byen Lodi, ein liten jordbruksby i California, kring 100 km frå heimbyen til Fogerty i Berkeley. Etter å ha spelt på lokale barar, har ikkje forteljaren råd til buss- eller togbillett vidare og sit fast på staden. Fogerty sa seinare at han aldri faktisk hadde vore i Lodi før han skreiv songen, men brukte staden i namnet fordi han hadde «eit veldig kult namn.»
«Commotion» er blitt sagt å vere ein metafor for den sosiale og politiske uroa i Amerika på denne tida. Fogerty sa i 2012 til Uncut, «eg syns ikkje 'Commotion' var ein samfunnskommentar, for alle desse greiene låg berre i lufta. Men eg skreiv om kva som var i lufta, og det var det som kom ut av meg. Eg gjorde berre det som kom naturleg.»
Andre songar på albumet er «Wrote a Song for Everyone», som i følgje ein episode på VH1 Legends om gruppa omhandlar det skrantande ekteskapet til Fogerty, og Ray Charles-songen «The Night Time Is the Right Time», som heldt fram tradisjonen til Creedencen om å spele klassiske R&B- og tidlege rock and roll-songar på studioalbuma sine. I 2012 kalla Uncut «Cross Tie Walker» «i røynda ein Johnny Cash two-step med ei kjekk basslinje og ei soge om ein uteliggjar som hoppar på eit tog og startar eit nytt liv.» Uttrykket «cross tie walker» var brukt på eit tidlegare album på songen «Green River».
Innspelingane for Green River varte fram til juni. Medan dei gjorde ferdig albumet, gav dei ut to singlar: «Bad Moon Rising» i lag med «Lodi» og «Green River» i lag med «Commotion», i april og juli. Begge nådde andreplassen på Billboard-lista.
Mottaking
Rolling Stone kalla det «eit stort album» og skreiv «dei skapar no den mest levande amerikanske rocken sidan Music from Big Pink». AllMusic gav albumet fem av fem stjerner og Stephen Thomas Erlewine skreiv: «Om noko, så representerer det tredje albumet til CCR den klassiske stilen deira i full blomstring, som dei byrja å med på det førre albumet, Bayou Country.» John Fogerty har fleire gonger sagt at Green River er favoritt albumet hans av Creedence, og sa til Tom Pinnock i Uncut i 2013, «“Green River” var favorittsongen min frå Creedence-tida, fordi han hadde heile den Sun Records-stemninga for meg - og heile albumet òg.»
Albumet selte til gullplate i USA 16. desember 1970. Tjue år seinare fekk det tredobbel platinaplate den 13. desember 1990.
I 2003 vart albumet rangert på 95. plass på lista til Rolling Stone over dei 500 beste albuma gjennom tidene, men var ikkje med i det heile på den oppdaterte lista til magasinet frå 2012.Det var med i Robert Dimery-boka 1001 Albums You Must Hear Before You Die.
Englespel
Englespel er ein juledekorasjon som har vore populær i Europa og i Nord-Amerika. Englespelet kan vere i slekt med den tyske julepyramiden. Skilnaden mellom dei er at englespelet oftast er masseprodusert i metall med bjølleringande englar, medan julepyramiden er laga av tre og kan vere utan bjøller.
Englespel har plass til stearinlys. Når desse brenn vil den varme lufta stige opp og drive englespelet. Svenske englespel har sidan 1950-talet vore vanleg i Noreg òg.
For mange har lyden frå englespel blitt ganske påtrengande. I jula 2009 vart det derfor introdusert bjøllelause englespel.
Gand kyrkje
Gand kyrkje er ei arbeidskyrkje frå 1978 i Sandnes kommune i Rogaland fylke. Kyrkja vart innvigd i 1978 og har seinare vorte totalrenovert utvendig og innvendig. Dette arbeidet vart ferdigstilt i 2010. Ein kontorfløy på nordsida er frå 2002. Gand kyrkje er soknekirke for Gand kyrkjelyd.
Byggverket er i betong. Det er 400 sitjeplassar i sjølve kyrkjesalen. Dette kan utvidast til 630 med to kyrkjelydssalar. Elles rommar kyrkja m.a. eit bønnekapell, ein kontorfløy, ungdomssal, grupperom, kyrkjestove og rom for barn.
Amy Holland
Amy Celeste Boersma, med artistnamnet Amy Holland, er ein USA-amerikansk poprocksongar, låtskrivar og komponist.
De Danske Ungdomsforeninger
De Danske Ungdomsforeninger (DDU) var ein samskipnad av danske ungdomslag som eksisterte mellom 1903 og 1965, då dei slo seg saman med De Danske Gymanstikforeninger (DDG) til De Danske Gymnastik- og Ungdomsforeninger (DDG&U). I 1992 slo DDG&U seg saman med De Danske Skytte-, Gymnastik- og Idrætsforeninger (DDSG&I) til De Danske Gymnastik- og Idrætsforeninger (DGI).
Føremål
§2 i lovene til DDU, altså føremålsparagrafen, skapte mykje strid opp gjennom åra. Særleg synet på kristendomens plass var det mykje usemje om dei første åra. Etter årsmøtet i 1912 lød føremålsgrafen som følgjande:
Etter eit opprivande årsmøte i 1920 vart §2 endra til:
Namnet
Namnet «ungdomsforening» tok dei etter politiske ungdomsforeninger som oppstod på 1880-talet i protest mot provisorie-politikken. Skilnaden mellom desse og dei nye ungdomslaga gjekk på føremålet der dei gamle var utelukkande politiske i verksemda.
Historie
Dei første ungdomslaga ein veit om vart skipa i 1887 på Hindsholm, Nørre Aaby og Taasinge på kvar si side av Fyn. I følgje ungdomslaga sjølv kjente ingen av dei til kvarandre før skipinga. I åra etter vart det skipa fleire ungdomslag på Fyn, på Skjælland og Jylland. I 1894 gjekk dei fynske ungdomslaga saman og skipa De sammensluttede fynske Ungdomsforeninger og i 1900 vart De sydøstjyske Ungdomsforeninger skipa. Det var desse to samanslutningane som gjekk saman for å skipe De Danske Ungdomsforeninger i 1903 med sine omlag 50 lokallag og 3500 medlemmar. Allereie i 1907 var medlemstalet auka til 10 000 og samskipnaden fekk sitt høgdepunkt i 1921 med 48 000 medlemmar. Fleire og fleire av dei regionale samanslutningane vart med i samskipnaden med åra, sjølv om somme heile tida valde å stå utanfor.
Under andre verdskrig var DDU ein av skiparane av Dansk Ungdomssamvirke, ein samanslutning av organisasjonar og einskildpersonar som ønskte å motverke samtidas nazistiske og fascistiske tendensar. Føremålet med organisasjonen var å opplyse, engasjere og lære opp ungdom i demokrati.
Etter krigen var det fleire og fleire innan De Danske Ungdomsforeninger og De Danske Gymnastikforeninger som såg at det ideologiske grunnlaget i organisasjonane var meir eller mindre likt, og at det einaste som skilde dei var kva aktivitetar dei dreiv på med. I 1965 gjekk dei saman og vart heitande De Danske Gymnastik- og Ungdomsforeninger.
I Norden
De Danske Ungdomsforeninger var (og er i dag gjennom DGI) ein del av ein felles nordisk ungdomsrørsle knytt til liberale idear frå samtida og folkeopplysningstankane som ligg i grundtvigianismen. Søsterorganisasjonane i dei andre landa var Finlands Svenska Ungdomsförbund, Føroya Ungdomslandsfélag, Noregs Ungdomslag, Suomen Nuorisoseurat og Ungmennafélag Íslands. I tillegg var det ein tilsvarande rørsle i Sverige, men som aldri vart organisert utover distriktsledd.
I 1948 var DDU med å skipe Nordisk Samorganisasjon for Ungdomsarbeid i lag med søsterorganisasjonane sine samt 4H-forbunda og bondelagas ungdomsforeininger i dei ulike nordiske landa.
Extended Play av Fleetwood Mac
Extended Play er ein EP av det britisk-amerikanske bandet Fleetwood Mac, gjeve ut i 2013. EPen vart tilgjengeleg for digital nedlasting av bandet sjølv, utan eit plateselskap, og var den første nye musikken frå bandet på ti år, sidan Say You Will i 2003.
Bakgrunn
Sjølv om albumet berre kom digitalt og utan marknadsføring, nådde Extended Play 48. plassen på Billboard 200 og selde 8 602 eksemplar den første veka. Den neste veka fall EPen ut av lista. «Sad Angel» vart sleppt som singel frå EPen og nådde 125. plassen på UK Top 200. «Without You» var ein «tapt» demo som vart skriven i Buckingham Nicks-tida, som Nicks sjølv hadde funne på YouTube.
EuroVoice
EuroVoice European Music Contest er ein musikktevling for dei europeiske landa, men òg land som Israel, Aserbajdsjan, Georgia og Kasakhstan kan delteke. Kypros vann den fyrste tevlinga som fann stad 23. og 24. september 2010 i Athinon Arena i Aten i Hellas.
Alle som vil delteke kan leggje ut songar på nettstaden eurovoice.tv og så kan personar frå heile verda røyste på den songen dei likar best. Vinnaren frå kvart land får då sjansen til å delteke i ein direktesendt finale på fjernsyn.
Peter Gabriel Revisited
Peter Gabriel Revisited er eit samlealbum som berre inneheld songar frå dei to første albuma til Peter Gabriel etter at Atlantic hadde fått den amerikanske distribusjonsretten til desse albuma. Det inneheld sju av ni songar frå det første albumet og åtte av elleve frå det andre. Albumet vart rekna som unyttig av fansen.
Vesulspitze
Vesulspitze er eit 3 089 meter over havet høgt fjell i Samnaunfjella i forbundslandet Tirol i Austerrike. Fjelltoppen er den høgste i norddelen av fjellområdet og ligg vel ein kilometer frå grensa mot Sveits og kantonen Graubünden.
Veyrier
Veyrier er ein kommune kantonen Genève i Sveits. Kommunen har innbyggjarar  og eit areal på. Kommunesenteret ligg 428 meter over havet.
Kommunen grensar til Chêne-Bougeries, Thônex, Troinex, Plan-les-Ouates, Carouge, Genève, og den fransk byen Haute-Savoie Étrembières. Han består av stadane Pinchat, Vessy and Sierne.
Willeybreen
Willeybreen er ein isbre med store bresprekker nord for Creswick Peaks i Palmer Land, som flyt vestover frå Creswick Gap og ut i George VI Sound. Han vart namngjeven av UK Antarctic Place-Names Committee (UK-APC) etter Lawrence E. Willey, ein geolog i British Antarctic Survey (BAS) ved stasjonane på Fossil Bluff og Stonington Island, 1966–69 og 1973, og fekk Polar Medal for tenesta si for Antarctic Survey i 1976.
John Churchill, 1. hertug av Marlborough
'''John Churchill, 1. hertug av Marlborough, prins av Mindelheim''', KG, PC var ein engelsk soldat og statsmann som hadde ein karriere som varte over fem monarkar frå seint på 1600-talet til tidleg på 1700-talet. Han steig i gradene frå eit beskjedent bod ved hoffet til huset Stuart, og tente lojalt Jakob, hertugen av York, gjennom 1670- og tidleg i 1680-åra, og fekk militære og politiske forfremmingar gjennom motet sitt og dei diplomatiske evnene. Rolla til Churchill i å slå Monmouthopprøret i 1685 hjelpte Jakob å sikre trona, men vart berre tre år seinare forlaten av hans katolske vernar for den protestantiske nederlendaren Vilhelm av Orange. Han vart æra for tenestene ved kroninga av Vilhelm med jarldømet Marlborough og utmerkte seg så i dei første åra av niårskrigen, men stadige skuldingar om jakobittisme førte til at han mista embetet og ei stund sat i fengsel i Tower. Det var først då dronning Anne i 1702 at Marlborough nådde makthøgepunktet sitt og sikra ry og lagnad.
Ekteskapet med den temperamentsfulle Sarah Jennings – den nære venen til Anne - sikra at Marlborough steig i gradene, først til armékommandant for dei britiske styrkane, så til hertug. Han var de facto leiar av dei allierte styrkane under den spanske arvefølgjekrigen, og sigrane hans i felten i Blenheim (1704), Ramillies (1706), Oudenarde (1708) og Malplaquet (1709), sikra han plass i historia som ein av dei største generalane i Europa. Det stormfulle forholdet kona hadde med dronninga, og at ho til slutt vart send bort frå hoffet, var sentral til fallet hans. Han hamna i unåde hos Anne og hamna mellom Tory- og Whig-fraksjonane, og Marlborough som hadde gjeve Anne heider og ære, vart tvungen frå embetet og reiste sjølv i eksil. Han kom attende til England og til påverknaden under huset Hannover med tiltredinga av Georg I til den britiske trona i 1714. Etter ei rekkje hjerneslag i seinare år, vart helsa hans gradvis verre, og han døydde i juni 1722 i Windsor Lodge.
Den umettelege ambisjonen til Marlborough førte han frå å vere ein fattig, ukjend mann til ein viktig person i britiske og europeiske affærar, og han vart ein av dei rikaste av alle emna til Anne. Familiesambanda hans førte han inn i europeisk politikk (systera Arabella vart elskarinna til Jakob II og sonen deira hertugen av Berwick, vart ein av dei største marskalkane til Ludvig XIV). Gjennom ti felttog på rad under den spanske arvefølgjekrigen, heldt Marlborough saman ein koalisjon som hadde vanskar med å samarbeide gjennom den sterke personlegdomen sin og førte nivået til den britiske armeen til eit nivå ingen hadde sett sidan mellomalderen. Sjølv om han til slutt ikkje klarte å få fienden til total kapitulering, førte sigrane hans til at Storbritannia vart ei stormakt som sikra landet stor velstand utover på 1700-talet.
Yatesbreen
Yatesbreen er ein isbre 5 km sør for Mathesonbreen som munnar ut på vestsida av Lehrkefjorden på austkysten av Palmer Land. Han vart namngjeven av UK Antarctic Place-Names Committee (UK-APC) etter J. Yates, ein landmålar i British Antarctic Survey (BAS) som arbeidde i nærleiken av denne breen.
Calne
Calne  er ein by i grevskapet Wiltshire i England. Han har kring 13500 innbyggjarar og ligg ved elva Marden, Wilts & Berks Canal og vegen A4, 30 km aust for Bath, 10 km aust for Chippenham og 21 km vest for Marlborough.
Mosambikkanalen
Mosambikkanalen (portugisisk Canal de Moçambique, fransk canal du Mozambique, engelsk Mozambique Channel) er sundet mellom Madagaskar og Mosambik, og er rekna som ein del av Indiahavet. Kanalen er 460 km brei på det smalaste punktet sitt mellom Angoche i Mosambik og Tambohorano på Madagaskar.
Kongsberg Glassblåseri
Kongsberg Glassblåseri var ei glashytte på Kongsberg i tidlegare Buskerud fylke. Hytta var i drift i perioden 1996 til 2002. Tilknytta hytta var glasblåsarane Geir Olsen og Tonje Bones.
Geir Olsen gjekk ut i 2002 og starta Kongsfoss Glass same året.
Stedjetunet
Stedjetunet er ein eigedom i Sogndal kommune i Vestland fylke. Stedjetunet er eigd og vert driven av Stiftinga Stedjetunet som er skipa av kyrkjelydane i Sogndal prestegjeld (Kaupanger, Norum og Stedje sokn).
Historie
Eigedomen var opphavleg ein del av gardsbruket Øvre Stedje og ligg på ein marin terrasse 27 meter over havet, med utsikt over dalen og Sogndalsfjorden. Frå 1894 vart hovudbygningen nytta til pensjonat- og hotelldrift. I perioden 1921 til 1981 vart den store trebygningen nytta som aldersheim i kommunen.
Frå 1980-talet vart bygningen teken i bruk til ei rekkje føremål. Stiftinga opna kommunens første heildagsbarnehage der i 1979. Stedje barnehage er i dag framleis driven som privat barnehage med plass til 68 born. Stedjetunet husa etter kvart også arkitektkontor, og noko seinare kyrkjekontoret i Sogndal og Leikanger med eit titals kontorarbeidsplassar.
Den historiske bygningen har vore brukt som forsamlingslokale og kyrkjelydshus for fleire tusen kyrkjelydsmedlemmer – med kyrkjekafé, søndagsskule, ungdomsklubb, nattkafé, speidarsamlingar og studentlag, og til konfirmasjonar, dåpsfeiring og liknande.
Darlaston
Darlaston  er ein by i grevskapet West Midlands i England.
Stedjetunet
Historie
Den gamle trebygningen brann og vart totalskadd 3. desember 2017. Ingen personar vart skadde i brannen.
Gjenreising etter brannen
I 2018 vedtok eigarstiftinga å gjenreise Stedjetunet. Byggearbeidet starta hausten 2019 og skal etter planen vere ferdigstilt innan utgangen av 2020. Bygningen skal gi rom for utleige til Stedje barnehage, til forsamlingsføremål, kyrkjekontor, arkitektkontor og andre kontorplassar.
Plan-les-Ouates
Plan-les-Ouates er ein by og ein kommune i kantonen Genève i Sveits, nær ved grensa til nabolandet Frankrike. Kommunen har innbyggjarar  og eit areal på. Kommunesenteret ligg 405 meter over havet.
Glasshytta Hegg
Glasshytta Hegg var ei glashytte i Morokulien på grensa mellom Sverige og Noreg ved Magnor som var i drift mellom 1989 og 1995. Ved hytta arbeidde i periodar glasblåsarane Anne Ka Munkejord, Geir Olsen og Tonje Bones.
Seinare starta Munkejord glasshytta i Vivestad i Vestfold og Bones og Olsen Kongsberg glassblåseri. Olsen har etter det starta Kongsfoss Glass i Åmot i Buskerud.
Furgler
Furgler er eit 3 004 meter over havet høgt fjell i Samnaunfjella i forbundslandet Tirol i Austerrike. Fjelltoppen er ein av dei mest besøkte toppane i Samnaunfjella, dei fleste tek turen frå turiststaden Serfaus.
Donald Howard Menzel
Donald Howard Menzel var ein amerikansk astronom og ein av dei første teoretiske astronomane og astrofysikarane i USA. Han oppdaga dei fysiske eigenskapane til kromosfæren kring sola, kjemien til stjerner, atmosfæren til Mars og eigenskapane til stjernetåker.
Han var professor ved Harvard University frå 1938 til 1966 og direktør ved observatoriet der frå 1954 til 1966. Han har gjeve ut fleire avhandlingar innan astrofysikk og teoretisk fysikk, og fleire bøker, mellom anna Our Sun (2. utg. 1959), The World of Flying Saucers (1963) og Field Guide to the Stars and Planets (1964).
Rambler Harbour
Rambler Harbour er ei lita hamn på nordsida av Rambler Island i Bragg Islands i Crystal Sound. Han vart først kartlagt og vart namngjeven av offiser W.M. Carey i Royal Navy på RRS «Discovery II» (1930–31). Plasseringa til hamna var noko usikker i fleire år, men i 1958 vart ho identifisert på ny og kartlagt av Falkland Islands Dependencies Survey (FIDS).
The Rip Chords
The Rip Chords var ei USA-amerikansk gruppe som bestod av Phil Stewart og Ernie Bringas. Gruppa vart sidan utvida til fire stemmer, med Columbia-produsenten Terry Melcher og medprodusenten Bruce Johnston (mest kjend om medlem av The Beach Boys). Gruppa vart assosiert med hot-rod-retninga innan surfemusikken på den tida, sjølv om den første singelen deira, «Here I Stand», ikkje reflekterer denne stilen. Dei spelte inn musikk for Columbia Records i Hollywood frå 1962 til 1965. Gruppa fekk fem singlar inn på Billboard Hot 100. Dei er mest kjend for den fjerde singelen sin, «Hey Little Cobra».
Cayenne-elva
Cayenne-elva er ei elv i Fransk Guyana i kommunenen med same namn, Cayenne, som også er hovudstaden i Fransk Guyana.
Namn
Innfødde wayanafolk kalla elva Kalani eller Caiane, eit namn det verker som dei brukte om store elver og estuar. Namnet kan også ha vore opphav til namnet Guyana (Guyane).
Løp
Cayenne-elva byrjer der Tonnegrande frå nord og Cascades frå sør renn saman, ved byen Tonnegrande. Elva er 43,7 km lang om ein tel frå kjeldene til desse elvene. Elvestykket som ber namnet Cayenne er berre rundt 15 km langt.
Nær munningen, ved byen Cayenne, tek Cayenne imot elva Montsinéry.
Saman med elva Tour de l'île sør for Cayenne og Mahury i aust gjer elva Cayenne til ei øy, kjend som île de Cayenne.
David Rudisha
David Lekuta Rudisha er ein kenyansk friidrettsutøvar som har spesialisert seg på 800 meter. Han er både verdsmeister og olympisk meister på distansen.
Aktiv
I 2011 vann Rudisha VM-gull i Daegu framom sudanesaren Abubaker Kaki og russiske Jurij Borsakovskij, vinnartid 1,43,91. Året etter stod han for ein fantastisk prestasjon då han leia 800-meteren under Sommar-OL i London frå så å seie start til mål. Med vinnartida 1.40,91 forbetra han verdsrekorden for tredje gong.
Rudisha er den fyrste av masai-stammen som har vunne OL-gull. Far hans, Daniel Rudisha, vann OL-sølv med Kenya sitt lag på 4 x 400 meter stafett under Sommar-OL 1968 i Mexico-byen.
Félix Sánchez
Félix Sánchez er ein hekkeløpar som representerer Den dominikanske republikken. Han er fødd i New York City, og busett i delstaten California. Sánchez har vunne to VM-gull, to OL-gull og eitt VM-sølv på 400 meter hekk i tida 2001-12. Hans personlege rekord på spesialdistansen, 47,25 sekundar, oppnådde han då han vart verdsmeister i Paris i 2003.
Erkehertugdømet Austerrike
Austerrike (tysk Erzherzogtum Österreich) var ein av dei viktigaste statane i Det tysk-romerske riket, kjernen i Habsburgmonarkiet og føregangaren til Det austerrikske riket. I nesten 700 år utvikla det seg frå eit markgreveskap til å bli senteret i eit rike.
Geografi
Med hovudstaden i Wien låg erkehertugdømet kring Donau i det som i dag er dei austerrikske forbundslanda Niederösterreich og Oberösterreich.
Det låg søraust i Det tysk-romerske riket, på grensa til Kongedømet Ungarn, som låg på den andre sida av elva Leitha. I sør grensa det til hertugdømet Steiermark, med grensa ved det historiske Semmeringpasset, medan grensa i nord gjekk ved Bömerwald og elva Thaya med Böhmen og Mähren på den andre sida. I vest grensa hertugdømet til Hertugdømet Bayern, der den historiske Innviertel høyrte til dei bayerske hertugane fram til Teschen-traktaten i 1779, samt til erkebispedømet Salzburg i regionen Salzkammergut.
Kong Ottokar II av Böhmen, som var austerriksk hertug frå 1261, var den første som skilde dei austerrikske landområda vest for elva Enns, som sidan grunnlegginga av det keisarlege markgrevskapet Austerrike i 976 hadde høyrt til det bayerske stammehertugdømet, som den administrative eininga Øvre-Austerrike - ein tradisjon som dei habsburgske herskarane vidareførte.
Marchia Orientalis under babenbergerane
På 800-talet var kjernen i det som skulle verte erkehertugdømet Austerrike kjend som march(i)a orientalis eller «det austlege markgrevskapet». I 788 hadde Karl den store innlemma det bayerske stamhertugdømet i Frankarriket, og oppretta Avarermarken i dei tilstøytande austlege områda langs Donau, som etter fleire krigar mot avarane vart utvida til markgrevskapet Pannonia, ein del av Austfrankarriket etter Verdun-traktaten i 843. Frankarane mista derimot det meste av desse områda til madjarane etter at ein bayersk arme vart slått i 907 i slaget ved Brezalauspurc.
Madjarane vart drivne ut av den tyske kong Otto I i slaget ved Lechfeld i 955. I det gjenerobra marcha orientalis fordreiv tyske migrantar den tidlegare slaviske folkesetnaden. Området vart eit av grensemarkene i Det tysk-romerske riket og fekk status som markgrevskap kring 960. I 976 utpeikte keisar Otto II Leopold I frå Huset Babenberg til markgreve for støtta hans i striden med den opprørske hertug Henrik II av Bayern. I eit skøyte skriven av keisar Otto III i 996, vart det nedskriven at grensemarka vart kalla Ostarrîchi i ei lokal dialekt. Dette namnet er opphavet til dagens tyske namn for Austerrike, Österreich. Dagens Austerrike reknar dette dokumentet som grunnlegginga av nasjonen.
Privilegium Minus
I 1156 vart statusen til markgrevskapet heva til eit hertugdøme gjennom Privilegium Minus, skriven av keisar Fredrik I Barbarossa. I 1138 hadde onkelen til Fredrik, den tyske kong Konrad III av Hohenstaufen teke det bayerske hertugdømet frå hans Welf-rival Henrik X den stolte og gjeve det til den austerrikske markgreven Leopold IV av Babenberg. Keisar Fredrik ønskte derimot å avslutte striden med Welf-dynastiet og gav hertugdømet Bayern attende til Henrik Løve. Som kompensasjon fekk bror til Leopold, Henrik II av Babenberg, som hadde arva Austerrike og Bayern i 1141 og som no måtte tre av som bayersk hertug, markgrevskapet sitt heva til «Hertugdømet Austerrike».
Då hertug Fredrik II av Austerrike døydde i 1246 døydde Babenberg-dynastiet ut. Under arvefølgjestriden som følgde invaderte den bøhmiske prinsen Ottokar II Přemysl Austerrike i 1251 og vart erklært hertug av den lokale adelen. Året etter legitimerte han overttakinga med å gifte seg med syster til Fredrik, Margaret av Babenberg, då om lag 30 år eldre enn han. Styret hans vart ikkje anerkjend av schwaniske grev Rudolf av Habsburg, som etter å ha blitt vald til konge av romarane erklærte Austerrike som eit len. Han slo til slutt Ottokar i 1278 i slaget på Marchfeld og sikra hertugdømet for Habsburg-dynastiet dei neste 640 åra.
Privilegium Maius
Austerrike vart verande den einaste staten med status som erkehertugdøme og som aldri kunne stemme som kurfyrstar, eit problem som til slutt vart løyst for habsburgarane då erkehertug Ferdinand I arva kongedømet Böhmen i 1526. Frå 1500-talet heldt medlemmar av Huset Habsburg tittelen erkehertug eller erkehertuginne på linkande vis som «prinsar og prinsesser av blod» i andre europeiske kongehus. Frå 1512 vart erkehertugdøme òg senteret i ein keisarkrins i Det tysk-romerske riket, Den austerrikske krinsen, som nesten utelukkande bestod av dei habsburgske arvelanda.
Habsburgmonarkiet
I 1804 heva keisar Frans II av Habsburg områda sine i Det tysk-romerske riket i lag med Kongedømet Ungarn til Det austerrikske riket som ein reaksjon på at Napoleon I erklærte Det franske riket. To år seinare oppløyste Frans formelt Det tysk-romerske riket. Erkehertugdømet Austerrike heldt fram å eksistere som eit konstituert kronland i riket sjølv om det var delt i Øvre- og Nedre-Austerrike for somme føremål. Tittelen erkehertug vart nytta av medlemmar av keisarfamilien og erkehertugdøme vart først formelt oppløyst i 1918 då Austerrike-Ungarn kollapsa og dei skilde forbundslanda Niederösterreich og Oberösterreich vart danna i den nye republikken Tysk Austerrike.
Partnarskap for fred
Partnarskap for fred (engelsk Partnership for Peace, PfP) er eit samarbeidsprogram mellom NATO og land som ønskjer å arbeida med eller bli medlemmer av forsvarsalliansen. Partnarskap for fred blei danna i 1994, og har sidan då hatt 30 land som medlemmer. 10 av desse har fått NATO-medlemskap. I 2014 var 22 land som ikkje var med i NATO medlemmer i partnarskapen.
Historie
Tolv tidlegare medlemmer av PfP (Albania, Bulgaria, Estland, Kroatia, Latvia, Litauen, Polen, Romania, Slovakia, Slovenia, Tsjekkia og Ungarn) blei seinare medlemmer av NATO. Malta blei medlem 26. april 1995. Det trekte seg 27. oktober 1996 for å halda på nøytraliteten sin. Landet gjekk inn for å bli medlem att 20. mars 2008. NATO-møtet i Bucuresti gjekk med på dette 3. april 2008. Ved NATO-møtet i Riga den 29. november 2006 blei Bosnia og Herzegovina, Montenegro og Serbia inviterte til å bli med i samarbeidet. Dei blei medlemmer 14. desember 2006.
Trekkvogn
Trekkvogn er ofte ein stutt lastebil som vert nytta til å trekkja ein semitrailer eller svanehalshengar, men omgrepet vert òg nytta om ein lastebil som trekkjer ei påhengsvogn eller slepvogn, om ein person- eller varebil som trekkjer tilhengar, campingvogn, eller liknande.
Songen Green River
«Green River» er ein song av det amerikanske rockebandet Creedence Clearwater Revival. Songen vart skriven av John Fogerty og gjeven ut som singel i juli 1969, ein månad før albumet med same namn kom ut.
Trekkvogn
Trekkvogn for semitrailer og svanehalshengar
Trekkvogner for semitrailer og svanehalshengar er utstyrte med ei svingskive som semitraileren kviler på. Semitraileren har ein koplingsbolt som vert låst i svingskiva på trekkvogna. Trekkvogna og semitraileren kan slik røra seg relativt fritt i høve til kvarandre. Koplingsbolten og svingskiva tek òg opp horisontale krefter.
Songen Green River
Bakgrunn
Songen «Green River» vart basert på ein stad der Fogerty brukte å vere ved Putah Creek. Tittelen på songen kom frå etiketten på ei sirupsflaske, som heitte «Green River».
Roy Bittan
Roy Bittan er ein amerikansk keyboardspelar frå New York City. Bittan er mest kjend som medlem Bruce Springsteen sitt E Street Band, som han vart med i den 23. august 1974.
Bittan har bidrege på ei rekkje album, ikkje berre for Springsteen, men også for artistar som Jon Bon Jovi, David Bowie, Jackson Browne, Tracy Chapman, Chicago, Catie Curtis, Dire Straits, Peter Gabriel, Ian Hunter, Meat Loaf, Stevie Nicks, RVIVR, Bob Seger, Celine Dion, Nelly Furtado, Pattie Smith, Jim Steinman og Bonnie Tyler.
Songen Green River
Bakgrunn
Allmusic skreiv som songen: «Det som er så merkverdig med «Green River» er at songen på så mektig vis frambringer bileta sine på mindre enn to og eit halvt minutt, på ei tid då ein langvarig jam var i ferd med å bli idealet i rock and roll. Creedence Clearwater Revival forstod at mindre framleis kunne bety meir, og «Green River» er eit glimrande døme på dette.»
Trekkvogn
Trekkvogn for semitrailer og svanehalshengar
Trekkvogna kan ha enkel drivaksel, boggi eller boggi pluss løpeaksling. På det europeiske kontinentet er det vanleg med enkel drivaksling, men i Noreg er det ein føremon med boggi. Grunnen til dette er at ein da kan ha meir av vekta på vogntoget over på bilen. Dette gjev betre framkomlegheit på glatt føre ved at marktrykket på drivhjula kan aukast ved å lyfta den bakre akslingen. Nokre trekkvogner er utstyrte med boggi med tandemdrift, som òg aukar framkomlegheita. På grunn av den korte akselavstanden er trekkvogner med boggi rolegare og meir behagelege å køyra på ujamnt underlag enn vogner med enkel drivaksel. Moderne trekkvogner har som oftast luftfjøring. I tillegg til å betre fjøringseigenskapane på trekkvogna gjer luftfjøringa at trekkvogna lett kan senkast og hevast ved til- og fråkopling av semitraileren.
Songen Green River
Salstal
«Green River» selde til gullplate (500 000 einingar) den 13. desember 1990.
Trekkvogn
Ballasttrekkvogn
Ei ballasttrekkvogn er ei trekkvogn som ikkje ber nyttelast, men vert lasta ned med ballast for å auka markgrepet, slik at trekk- og bremsekrafta aukar. Ballasttrekkvogner vert nytta for å trekkja, eller skuva, spesialhengarar for tung spesialtraksport. For særleg tunge transportoppdrag vert det nytta fleire balasttrekkvogner, der nokre trekkjer og andre skuvar lasta.
Songen Green River
Andre versjonar
Mary Wilson frå The Supremes arbeidde med den britiske plateprodusent Gus Dudgeon på ein versjon tidleg i 1980-åra, men denne vart aldri gjeven ut. Countrybandet Alabama spelte inn ein versjon av songen i 1982 for albumet Mountain Music.
Viser i trengsel
Viser i trengsel er eit studioalbum frå 1972 med diverse artistar som hadde opptrådd på Viseklubben Dolphins. Arne Bendiksen lot alle komme fram til mikrofonen i tur og orden ein dag i 1968. Teikningane på coveret var gjorde av Bjørn Morisse.
Albumet vart relansert 27. februar 2007 på CD.
Sporliste
Side 1:
Side 2:
Matt Pegg
Matthew «Matt» Pegg er ein engelsk musikar og bassgitarist.
Pegg er sonen til bassisten i Fairport Convention og Jethro Tull, Dave Pegg. Han har fleire gonger spelt i staden for faren på turnear med Jethro Tull og har òg spelt inn musikk med Francis Dunnery, Ian Brown og Chris Difford.
Sidan 1993 har Pegg vore medlem av Procol Harum og har turnert fast med dei sidan den gong.
Tim James
Timothy James Price er ein USA-amerikansk songar, låtskrivar og plateprodusent. James var med å skipe Rock Mafia. James var medlåtskrivar av songane «Potential Breakup Song» av Aly & AJ, «Come Back to Me» av Vanessa Hudgens, «See You Again» av Miley Cyrus, «Naturally» og «Love You like a Love Song» av Selena Gomez & the Scene. James har samarbeidd med produksjonspartnarenAntonina Armato. Han har òg arbeidd med The Cheetah Girls. Sjølv song han «Twist My Hips» på showet Shake It Up: Break It Down.
Port Lockroy
Port Lockroy er ei naturleg hamn på nordvestkysten av Wiencke Island i Antarktiske Arkipel i Britisk Antarktis. Han vart oppdaga i 1904 og kalla opp etter Édouard Lockroy, ein fransk politikar og visepresident i handelsdepartementet, som assisterte Jean-Baptiste Charcot i få statleg støtte til Den franske antarktisekspedisjonen. Hamna vart nytta av kvalfangarar mellom 1911 og 1931. I løpet av andre verdskrigen oppretta den britiske militæroperasjonen Tabarin ein base i Port Lockroy (Station A) på den vesle Goudier Island i bukta. Denne var i drift som ein britisk stasjon fram til 1962.
I 1996 vart Port Lockroy-basen renovert og er i dag eit museum og eit postkontor driven av Great Britaian Antarctic Heritage Trust. Han fekk status som ''Historisk stad nr. 61'' under Antarktistraktaten og er ein av dei mest populære turistdestinasjonane i Antarktis.
Aserbajdsjansk kultur
Aserbajdsjansk kultur har utvikla seg gjennom påverknad frå kaukasisk, tyrkisk, persisk, russisk og annan europeisk kultur, med element frå mellom anna islam og kommunisme. I nyare tid er vestleg og global konsumkultur blitt viktige.
Aserbajdsjan huser mange ulike folkegrupper, med aserbajdsjanarar (azeriar) som den største. Dei fører røtene sine tilbake til fleire oldtidskulturar som kaukasisk Albania, skytarar, alanarar og seinare særleg oghuz-tyrkarar.
Historisk bakgrunn
Det aserbajdsjanske området blei del av Persarriket på 500-talet f.Kr., og parsismen blei utbreidd. Kongen av kaukasiske Albania gjorde riket offisielt kristent på 300-talet, og landet blei verande kristent til 700-talet. Deretter blei det erobra av muslimske arabarar. Arabarane blei ein jordeigande elite i området. Dei fleste opphavlege innbyggjarane gjekk etterkvart over til islam. Seinare på 900- og 1000-talet blei landet styrt av kurdiske dynasti over delar av Aserbajdsjan. Frå 1000-talet tok oghuz-tyrkiske dynasti som ghaznavidar og seldsjukkar kontroll over store delar landområdet. Det lokale Shirvanshah-dynastiet, skipa av den persisk-arabiske Yazidi-familien, herska likevel over Shirvan-området frå 800-talet til 1500-talet. Sufiske safavidar fekk stor innverknad frå 1400-talet.
På 1800-talet utvida Tsar-Russland maktområdet sitt, og dei kaukasiske områda som Aserbajdsjan kom under russisk herredøme. Då riket braut saman i 1917 erklærte Aserbajdsjan seg som ein sjølvstendig republikk. Landet blei ein sosialistrepublikk under Sovjetunionen, men fekk sjølvstende att då Sovjetunionen braut saman i 1991.
Arkitektur og biletkunst
Mellomaldersk aserbajdjsansk arkitektur finst i gamlebyen i Baku, med bygningar som «Jomfrutårnet» og Shirvanshahslottet. Andre bygningar som spegler møtet mellom byggeskikkar frå aust og vest er Shaki Khan-slottet i Shaki, Surakhanytemplet på Absjeronhalvøya, fleire bruer Aras-elva og mange mausoleum.
På 1800-talet blei fleire byar i landet planlagde og bygde ut etter inspirasjon frå russisk byplanlegging. Dette kan ein sjå i Gjandzja, Shemakha og Baku. På 1800- og tidleg 1900-tal gav rikdom frå oljeutvinning i Kaspihavet gav støytet til å reisa mange offentlege og monumentale byggverk i Baku og andre byar, som teater, operahus, utdanningsinstitusjonar og sjukehus.
Ein har vove teppe i Aserbajdsjan sidan 1000-talet f.Kr., og ulike område har sine eigne stilar. Dei kan ha figurative bilete eller meir abstrakte mønster.
Forteljande og utøvande kunst
Aserbajdsjansk litteratur er historisk tett knytt til persisk litteratur, og blei lenge skrive med persisk skrift. Han omfattar mellomalderverk innan vitskap og filosofi, med Abul Hasan Bakhmanyar (1000-talet) og Abul Hasan Shirvani (1000-1100-talet) som viktige representantar. Nezmi eller Ganjavi var ein annan viktig filosof og diktar kjend for verket Khamseh som omfattar fem romantiske dikt, mellom anna om Khosrow og Shirin og Leyli og Mejnun. På 1880-talet utmerkte Khurshidbanu Natavan seg med sine lyrisk ghazalar.
Litteraturen blei strengt styrt under sovjettida. I 1992 gjekk styresmaktene over frå det kyrilliske alfabetet til å bruka latinske bokstavar. I nyare tid har statlege forlag stått bak utgjevingar av vitskaplege og litteraturkritiske verk.
Kjende aserbajdsjanske komponistar er Uzeir Hajjibekov, som har skrive fleire operaer, og Kara Karayev som har komponert ballettar og symfoniar.
Aserbajdsjan var tidleg ute med å skipa ein filmindustri, i 1898, og både utlendingar og aserbajdsjanrar har laga film her sidan. I 1995 varn Rustam Ibrahimbeyov ein oscarpris for beste utanlandske film for Burnt by the Sun (Утомлённые солнцем, Utomlyonnye solntsem).
Daglegliv
Aserbajdsjansk mat byggjer på råvarer frå eit variert landskap og klima, frå fjell i nord til Kaspihavet i aust. Får og storfe, fisk og kaviar, kveite og ris er viktige matvarer, i tillegg til mange ulike slag frukt, grønsaker, krydder og urter. Pilaffris (plov) og kebab finst i mange utgåver. Elles er flate brød, supper og mjølbollar viktige rettar. Svart te er ein nasjonaldrikk som gjerne blir servert med søte kaker eller syltetøy.
Zephyrbreen
Zephyrbreen 1 er ein isbre som er kring 13 km lang, og som flyt vestover frå sørvestsida av Mount Edgell og ut i George VI Sound til sør for Cape Jeremy. Breen vart kartlagt av Falkland Islands Dependencies Survey (FIDS), 1948, og British Antarctic Survey (BAS), 1971-72. Han vart fotografert frå lufta av U.S. Navy i 1966 og namngjeven av UK Antarctic Place-Names Committee (UK-APC) i 1977 etter Zephyrus, vestavinden. Fleire stader i området er kalla opp etter vindar.
Eugene av Savoie
Prins Eugene av Savoie var ein av dei mest suksessrike offiserane i moderne europeisk historie, og steig i gradene til dei høgaste embeta i staten til keisarhoffet i Wien. Han var fødd i Paris av aristokratiske foreldre frå Savoie, og voks opp kring det franske hoffet til kong Ludvig XIV. Basert på den dårlege fysikken og haldninga hans, var prinsen opphavleg førebudd på ein karriere i kyrkja, men 19 år gammal hadde han bestemt seg for ein militærkarriere. Ludvig XIV ville ikkje at han skulle tene i den franske hæren, så Eugene flytta til Austerrike og vart lojal mot Habsburgmonarkiet.
Over seks tiår tente Eugene tre tysk-romerske keisarar: Leopold I, Josef I og Karl VI. Han hamna først i strid mot dei osmanske tyrkarane i omleiringa av Wien i 1683 og den påfølgjande store tyrkiske krigen, før han tente i niårskrigen, side om side med syskenbarnet hertugen av Savoie. Prinsen vart kjend med den avgjerande sigeren mot osmanarane i slaget ved Zenta i 1697, som gjorde han kjend over heile Europa. Eugene forsterka ryet sitt under den spanske arvefølgjekrigen der partnarskapen hans med hertugen av Marlborough sikra sigrar mot franskmennene i Blenheim (1704), Oudenarde (1708) og Malplaquet (1709). Vidare hadde han suksess i krigen som keisarleg kommandant i Nord-Italia, mellom anna i slaget ved Torino (1706). Nye fiendskapar mot osmanarane i den austerriksk-tyrkiske krigen stryka ryet hans med sigrar i slaga ved Petrovaradin (1716) og det avgjerande møtet ved Beograd (1717).
Seint i 1720-åra sikra påverknaden og det dyktige diplomatiet til Eugene keisaren mektige allierte i dei striden med Bourbon; men då han var fysisk og mentalt dårlegare på sine eldra dagar, hadde Eugene mindre suksess som øvstkommanderande for armeen i den siste krigen hans, den polske arvefølgjekrigen. Likevel vart det ingen som kunne måle seg i Austerrike med Eugene. Sjølv om det finst forskjellige meiningar om Eugene som person, var det ikkje noko tvil om det han oppnådde. Han hjelpte å hindre Habsburgriket frå å verte erobra av Frankrike, han slo tilbake den vestlege åtaket til osmanarane, han frigjorde Sentral-Europa etter 150 år med tyrkisk okkupasjon, og han var ein av dei store kunstvernarane med bygg ein framleis kan sjå i Wien i dag. Eugene sovna stille inn i heimen sin den 21. april 1736, 72 år gammal.
Lake Washington
Lake Washington er ein amerikansk innsjø som ligg austom byen Seattle. Vest for Lake Washington ligg byane Bellevue, Kirkland og Redmond, som det er muleg å køyra til via bruer over sjøen.
Lake Washington husa tidlegare ein større base for undervassbåtar som kunne segla ut i Puget Sound via ein kanal som deler Seattle på tvers, og derfrå vidare ut i sjølve Stillehavet. Samstundes har basen lege godt beskytta, då dette er einaste veg inn og ut. Basen er i dag eit rekreasjonsområde for innbyggjarane i Seattle, der det blant anna er muleg å bada i Lake Washington. Men vatnet kan vera iskaldt, ettersom det kjem som smeltevatn om sommaren frå dei nærliggande Kaskadefjella.
Drabant
Drabant er eit omgrep som i mellomalderen var namn på livvaktene til kongar og herrar, og seinare var det namn på kjernen av hustroppane. Eit drabantkorps vart etter kvart ein del av hæren. I Danmark vart drabantkorpsa nytta frå 1571 til 1763.
Ipissimus
Ipsissimus var eit rockeband frå Barking i Essex i England. Dei gav berre ut ein enkel singel, produsert av lydteknikaren til The Beatles, Norman Smith og den legendariske, engelske DJ-en John Peel. Bandet bestod av Steve Oliver på bass og vokal, Len Deathridge på sologitar, Tony Sales på gitar og Reg King på trommer.
A-sida av singelen var songen «Hold On», som var ei utgåve av ein song av Rupert's People. B-sida var «Lazy» på den andre, ein song skriven av frontmannen Steve Oliver. John Peel spelte singelen mykje på radioshowet sitt, men singelen selde likevel dårleg og Ipsissimus sette aldri fot i eit platestudio igjen.
Vernier
Vernier er ein kommune i kantonen Genève i Sveits. Kommunen har innbyggjarar  og eit areal på. Kommunesenteret ligg 440 meter over havet. Kommunen grensar i aust til byen Genève. Elva Rhone dannar sørgrensa til kommunen.
Vernier er ein forstad til Genève, frå kommunen er det fem kilometer til bysentrum i Genève. Til franskegrensa er det 3–4 km i nordvestleg retning.
Europas største bustadbygning ligg i Vernier. Ho er 980 meter lang, og vart bygt i 1960-åra. På det meste hyste bygningen 10 000 menneske, i dag bur der om lag 5 500 personar.
Earley
Earley  er ein by i grevskapet Berkshire i England. Han har kring 32 000 innbyggjarar og er ein forstad for Reading. Namnet vert stundom skrive Erleigh eller Erlegh.
United States Navy Reserve
United States Navy Reserve, fram til 2005 kalla United States Naval Reserve, er reservestyrken til United States Navy. Medlemanne av Navy Reserve vert kalla Reservists, og er ført opp i Selected Reserve (SELRES), Individual Ready Reserve (IRR), Full Time Support (FTS) eller Retired Reserve program.
Horseshoe Harbour
Horseshoe Harbour er ei hamn i Holmevika i Mac. Robertson Land i Antarktis, forma som ein hestesko av klipper som stikk ut i West Arm og East Arm. Mawson-stasjonen ligg inst i denne hamna. Han vart grovt kartlagt av norske kartografar frå flyfoto tekne under Thorshavn-ekspedisjonane i 1936–37 og fotografert på ny i U.S. Navy Operasjon Highjump i 1946–47. Hamna vart først vitja av ei gruppe frå Australian National Antarctic Research Expeditions under Phillip Law, som valde denne staden for Mawson-stasjonen, oppretta den 13. februar 1954.
Dragelinje
Ei dragelinje er knutelinja til månebanen, det vil sei skjeringslinja mellom månebanen og planet til ekliptikken.
Schlumbergera
Schlumbergera eller julekaktusslekta er ei slekt i kaktusfamilien. Dei er nærskylde artar, og dei er alle sukkulente plantar, som veks som epifyttar i 1000-1700 meters høgd i Orgelberga i Serra do Mar, i Brasil. Nokre julekaktusar er kryssingar mellom Schlumbergera truncata og Schlumbergera russelliana, som fann stad for ca. 150 år sidan i England.
Dwight Phillips
Dwight Phillips er ein USA-amerikansk lengdehoppar., fødd i Decatur i delstaten Georgia. Han vann fire VM-gull og eitt OL-gull i tida 2003-11. Sin personlege rekord oppnådde han under eit stemne i Eugene i Oregon i juni 2009, han hoppa då 8,74 meter i 1,2 sekundmeters motvind. Det var det lengste lengdehoppet på 18 år.
Schlumbergera
Systematikk og utbreiing
Slekta vart første gong vitskapleg skildra i 1858 av Charles Lemaire. Slekta har tidlegare òg gått under namna Zygocactus og Epiphyllanthus. Til slekta Schlumbergera høyrer dei følgjande artane og hybridane:
Synonym til slekta er Epiphyllum Pfeiff. , Zygocactus K.Schum. , Epiphyllanthus A.Berger, Opuntiopsis Knebel og Zygocereus Frič.
Artar
Ikkje innplaserte, botaniske namn, som òg blir nytta om «heiaigdagskaktus»:
Peak District
Peak District er eit høglandsområde i det sentrale og nordlege England. Det ligg for det meste i Derbyshire, men òg innanfor Cheshire, Staffordshire, samt South og West Yorkshire. Det meste av det er inkludert i Peak District nasjonalpark, som var den første nasjonalparken i Storbritannia. Parkgrensane vart trekt slik at ein unngjekk å få med byar, men Buxton er praktisk talt omringa av parken.
Området vert gjerne delt inn i den nordlege delen Dark Peak, der ein finn mykje myrlandskap, og den sørlege White Peak som er det mest folkesette området. Ifølgje parkstyresmaktene er Peak District den nest mest populære nasjonalparken i verda.
White Peak er eit kalksteinsområde, noko som medfører at det er mange grotter der. Under Dark Peak finn ein skifer og sandstein. Det høgaste punktet er toppen på Kinder Scout.
Historie
Den første langdistanseturvegen i landet er òg knytt til Peak District; Pennine Way byrjar i landsbyen Edale i hjartet av området.
Mange trur at namnet Peak District kjem av ordet peak, som tyder 'fjelltopp'. Dette stemmer ikkje; namnet kjem frå pict, ein referanse til jernalderfolket som levde i området, viss kultur truleg overlevde lengst nettopp i Derbyshire. Keltiske og pre-keltiske skikkar og festivalar har sett spor som ein enno kan sjå.